Ошаев, Халид Дудаевич
Ошаев, Халид Дудаевич (1898 шеран 20 декабрь — 1977 шеран 12 декабрь) — нохчийн йаздархо а, драматург а, Ӏилманча а.

Биографи 
Халид Ошаев вина 1898-чу шарахь йоккхачу АтагӀан юххехь Шуьйта боьдучу некъан аьтту агӀор хиллачу Воздвиженски слободехь, хьуьнхочун доьзалехь. Берахь дуьйна цунна гуш дерг дуьххьалдӀа Нохчийчоьнан хаза Ӏалам дара. Боккха тидам беш ладоьгӀура цо халкъан иллешка, цуьнан чӀогӀа сакъералора халкъан ширачу хабарех а, дуккха а хӀуманаш гинчу баккхийчу наха шайна дайнарш дуьйцуш дечу къамелех а.

Соьлжа-ГӀалахь реальни училище чекхйаьккхинчул тӀаьхьа цо дешна Петроградехь хьуьнан институтехь.

Революционни къийсам марсабаьллачу хенахь нисвелира Халид. Петрограде, цундела дешар йукъах а дуьтуш, ша винчу махка вухавеара иза. Кхузахь цо граждански тӀамехь дакъалоцу.

Нохчийн литература кхоллалучу хенахь цунна йукъавеанчу Халид Ошаевс доккха дакъалоцу и литература кхиош а, кхоллараллин интеллигенци вовшахтухуш а. Цуьнан йаздархочун некъ дӀаболабелла 20-чу шерашкахь «Дайн Ӏадат» цӀе йолу пьеса йазйарца.

Хьажоргаш 
 Краткая литературная энциклопедия

Нохчийн йаздархой